נטליה טנה

נטליה גאסטיאין טנה (באנגלית: Natalia Gastiain Tena; נולדה ב-1 בנובמבר 1984) היא שחקנית ומוזיקאית אנגלייה. טנה מוכרת בזכות גילום דמותה של נימפדורה טונקס בארבעה מסרטי "הארי פוטר" ובזכות הופעתה בתור אושה (אנ') בסדרה "משחקי הכס" (2013-2011, 2016) של רשת HBO המבוססת על סדרת הספרים של ג'ורג' ר. ר. מרטין, "שיר של אש ושל קרח".

ביוגרפיה
טנה נולדה בלונדון, אנגליה, בת להורים ספרדים, מריה טנה, מזכירה, וחסוס אנדרו גאסטיאין, נגר. משפחתה במקור ממוצא אקסטרמדורי ובסקי. טנה למדה בבית הספר בידיילס (אנ'), פנימייה עם חינוך מעורב מגדרית בכפר סטיפ (אנ') שממוקמת ליד עיר השוק פיטרספילד (אנ') במחוז המפשייר.

אמה של טנה לימדה אותה לנגן בפסנתר בגיל חמש, בהשפעת המוזיקה של צ'אק ברי. לאחר מכן, בגיל 18, טנה חזרה לבית הוריה בלונדון וניגנה עבור כסף ברכבת התחתית של לונדון. תוך כדי עבודה עם קבוצת תיאטרון בינלאומית בשם KneeHigh, שם הורשו לבחור כלי לנגן, טנה החליטה ללמוד נגינה באקורדיון.

 קריירה 
בשנת 2002 ביצעה את הופעת הבכורה שלה הייתה בדרמה הקומית "רווק פלוס ילד" בה גילמה את נערת הגראנג' אלי. הסרט בוים על ידי האחים כריס וייץ ופול וייץ (אנ'), והוא מבוסס על הרומן על הילד" (אנ') משנת 1998 מאת הסופר ניק הורנבי.

בשנת 2005 שיחקה בתפקיד משני בדרמה הקומית הביוגרפית "גברת הנדרסון גאה להציג" בבימויו של סטיבן פרירס על פי תסריט מאת מרטין שרמן.

בשנת 2007 הופיעה טנה בסרט "הארי פוטר ומסדר עוף החול" בתפקיד הקוסמת נימפדורה טונקס ממסדר עוף החול. הסרט הוא החמישי בסדרת סרטי הארי פוטר המבוסס על הספר באותו שם מאת הסופרת הבריטית ג'יי קיי רולינג. את הסרט ביים דייוויד ייטס על פי תסריט של מייקל גולדנברג . טנה גילמה את הדמות גם בסרטי ההמשך "הארי פוטר והנסיך חצוי-הדם" (2009), "הארי פוטר ואוצרות המוות - חלק 1" (2010) ו"הארי פוטר ואוצרות המוות - חלק 2" (2011).

בשנת 2011 החלה לשחק את הפראית אושה (אנ') בסדרת הפנטזיה האמריקאית "משחקי הכס" אשר נוצרה על ידי צמד המפיקים האמריקאים-יהודיים דייוויד בניוף וד. ב. וייס עבור רשת HBO האמריקאית. הסדרה מבוססת על סדרת הספרים "שיר של אש ושל קרח" מאת הסופר האמריקאי ג'ורג' ר. ר. מרטין.

בשנת 2014, טנה גילמה אישה חולת נפש בפרק "White Christmas" מתוך הסדרה "מראה שחורה".

בשנת 2015 כיכבה במיני-סדרת האימה העל-טבעית "נפולת" של שירות הסטרימינג נטפליקס, בתור ג'ניפר פרסטון, צלמת עיתונות שנתקלת באירועים על-טבעיים שנגרמו בעקבות פיצוץ שאירעה במועדון לילה עתידני.

בשנת 2017 החלה לשחק את דמותה של שרה מורטן בסדרת הדרמה "חוכמת ההמונים" ברשת CBS, לצידם של מוניקה פוטר וג'רמי פיבן על פי תסריט של הסופרים הישראלים דרור משעני ושירה חדד. בנובמבר של אותה שנה בוטלה הסדרה לאחר עונה אחת.

 פילמוגרפיה 

 קולנוע 
+שנהסרטתפקידהערות2002רווק פלוס ילדאלי2005The Fine Art of Loveורהגברת הנדרסון גאה להציגפגי2007הארי פוטר ומסדר עוף החולנימפדורה טונקס2008Lecture 21תומסון2009הארי פוטר והנסיך חצוי-הדםנימפדורה טונקס2010רחםרוזWays to Live Foreverאנניהארי פוטר ואוצרות המוות - חלק 1נימפדורה טונקס2011הארי פוטר ואוצרות המוות - חלק 2רוצה אותך במקוםמורלו2012בל אמי (אנ')רייצ'ל201410,000 kmאלכס2015SuperBobדוריס2017אהבהמרצ'ההעוגן והתקווהקאט2020אני אוהבת אותך, טמבלראקלBaby אלבינואהSangreגבריאלה2022Borderlineג'ואן2023ג'ון וויק 4קטיהTBAUp on the RoofאמיליThe Last Moonקייט

 טלוויזיה 
+שנהסדרהתפקידהערות2005רופאיםאיימי אמרסוןפרק: "Boundaries"2006Afterlifeג'מה טיילורפרק: "Mirrorball"2011 - 2013; 2016משחקי הכסאושה (אנ') 16 פרקים2012לגדול בלי בושהאפארסידהפרק: "The Brazilian Effect"פלקוןכריסטין פררהמיני-סדרה2013Ambassadors טניהמיני-סדרה2014מראה שחורהג'ניפרפרק: "White Christmas"2015נפולת (אנ')ג'ניפר פרסטון3 פרקיםThe Refugees אמה אוליברתפקיד ראשי; 8 פרקים2017 - 2018חוכמת ההמוניםשרה מורטןתפקיד ראשי; 13 פרקים2018Origin לנה פירסתפקיד ראשי; 10 פרקים2019המנדלוריאןשיאןפרק: "Chapter 6: The Prisoner"2021Wolfeואל קינטהתפקיד ראשי; 6 פרקים2022Vardy v Rooney: A Courtroom Dramaרבקה ורדי (אנ')מיני-סדרה

קישורים חיצוניים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:מוזיקאיות בריטיות
קטגוריה:אקורדיוניסטיות
קטגוריה:אקורדיוניסטים בריטים
קטגוריה:חברי הלהקה השייקספירית המלכותית
קטגוריה:אנגלים ממוצא ספרדי
קטגוריה:בריטיות שנולדו ב-1984
קטגוריה:בריטים שנולדו ב-1984